<classify> NI siku mbili zimepita tangu bilionea mashuhuri nchini, Mohammed Dewji MO at ekwe na watu wasiojulikana huku familia na Polisi wakiendelea na jitihada za kuhakikisha anapatikana akiwa salama.MO 43 mwenye utajiri wa dola za Marekani bilioni 1.5 akiwa tajiri namba moja Afrika Mashariki, alitekwa juzi alfajiri wakati akiingia mazoezini gym ya Hoteli ya Colosseum, Oysterbay, Dar es Salaam.Kamanda wa Polisi wa Kanda Maalumu ya Dar es Salaam, Lazaro Mambosasa alisema jana mchana kuwa bado wanaendelea kumtafuta Dewji anayedaiwa kutekwa na watu wawili wanaotajwa kuwa Wazungu.Tunaendelea kumtafuta Dewji Mohammed, tukimpata tutaweka wazi. Kazi ilianza jana juzi Alhamisi na tunaendelea kuhangaika kila kona ili tutakapompata tumkute salama, alisema Kamanda Mambosasa.Baba wa bilionea huyo, G ullamabbas Dewji alipopoulizwa na gazeti hili jana alipokutwa Kituo cha Polisi cha Oysterbay alieleza kuwa anaendelea kushirikiana na Polisi kuhakikisha MO anapatikana.Niko na Polisi hapa na nitashinda hapa nikishirikiana nao kuhakikisha MO anapatikana, alisema G ullamabbas maarufu kwa jina la G ullam Dewji G D.Hali hotelini Colosseum jana G azeti hili lilifika jana kwenye hoteli hiyo na kushuhudia shughuli zikiendelea kama kawaida ikiwa ni tofauti na juzi ambapo huduma za mazoezi zinazotolewa kwenye gym iliyo hoteli hiyo zilisitishwa.Hata hivyo, baadhi ya watu waliokutwa hapo walisema wanaendelea na majukumu yao kama kawaida na hakuna watu wa tofauti wanaofika, zaidi ya wateja wa huduma za kihoteli na waandishi wa habari. Ofisa mmoja wa hoteli hiyo alisema, Wateja wetu wanaendelea kupata huduma kama kawaida, hata zile za mazoezi zinaendelea kutolewa kama kawaida.Hakuna tofauti kubwa tunayoiona zaidi tunaona waandishi wa habari wakifika mara kwa mara, wakipiga picha na kuhoji waliopo mazingira haya. Pole zazidi kumiminika Tangu juzi viongozi na wananchi mbalimbali walikuwa wakiendelea kutoa pole na kueleza kusikitishwa na utekaji wa bilionea huyo.Jana katika mitandao ya kijamii, pole za watu mbalimbali zilielekezwa kwa familia ya mfanyabiashara huyo. Mke wa mfanyabiashara Dk R eginald Mengi, Jacq ueline aliandika katika ukurasa wake wa Instagram kuwa:Siwezi kuelewa hali iliyopo kwenye familia yake ambayo haifahamu alipo kipenzi chao! Ninamwombea Mohamed Dewji awe salama alipo lakini pia namwombea arudi salama ili ajumuike na familia yake. Naibu Spika wa Bunge, Dk Ackson Tulia aliandika kwenye Instagram; Mwenyezi Mungu akulinde na akutie nguvu Kaka yangu moodewji katika kipindi hiki kigumu ili uweze kulishinda jaribu hili. Kwa mujibu wa jarida maarufu la masuala ya fedha la Forbes, MO ana utajiri wa dola bilioni 1.5.Ana umri wa miaka 43 na pia ni miongoni mwa matajiri wa umri mdogo zaidi Afrika. Alinunua viwanda vya nguo na mafuta vilivyokuwa vinamilikiwa na serikali kwa bei ndogo na kuvifanya viwe na faida zaidi kwa kutumia mtindo wa kisasa wa menejimenti, inaongeza ripoti hiyo.Dewji ni Ofisa Mtendaji Mkuu wa Kampuni ya METL iliyoanzishwa na baba yake miaka ya 1970. METL ina viwanda vya kutengeneza nguo na bidhaa nyingine za matumizi ya binadamu, vyakula, sabuni na vinywaji.Pia inaingiza mapato yanayozidi Dola 1.4 milioni za Marekani Sh trilioni 2.5 kwa mwaka. Mbali na biashara na shughuli za jamii, MO amewahi kuwa Mbunge wa Singida Mjini kupitia Chama Cha Mapinduzi CCM mwaka 2005 hadi 2015 na mwekezaji mkuu Klabu ya Simba ya Dar es Salaam.  <topic>: kitaifa 